《大明宫早朝》
明代·吴伯宗

漏尽金门锁钥开，衣冠云集拥三台。冰霜令肃森仪卫，雨露恩深沐草莱。

剑佩迎班花底去，香烟满袖日边回。儒生也作观光客，愿捧君王万寿杯。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。